Позиция (стилове за списъци)

Съдържание
Индекс 🔎︎

# Позиция

Задава отстъпа, разредката и подравняването за списък с номера или водачи.

За достъп до тази команда...

Отворете Стилове - Стилове за списъци - контекстно меню на елемент - изберете Нов/Промяна.

Изберете Изглед - Стилове (F11) - изберете „Стилове за списъци“ - контекстно меню на елемент - изберете Нов/Промяна - раздел Позиция.

Изберете Форматиране - Водачи и номерация - раздел Позиция.

Изберете Стилове - Управление на стиловете - изберете „Стилове за списъци“ - контекстно меню на елемент - изберете Нов/Промяна - раздел Позиция.

Изберете раздела Инструменти - Номерация на глави - Позиция.

## Ниво

Изберете нивото или нивата, които искате да промените. За да приложите настройките върху всички нива, изберете „1-10“. При номериране на глави можете да избирате само по едно ниво или да използвате „1-10“, за да приложите настройките – с изключение на абзацния стил – върху всички нива.

## Позиция и разстояния

Тази страница показва контролите за позиция, използвани във всички версии на LibreOffice Writer. В някои документи (създадени от други приложения) се използва друг метод за позициониране и разредka. При отваряне на такива документи ще се показват контролите за позиция, документирани в Позиция в стилове за списъци (остаряла).

### Подравняване спрямо

Въведете разстоянието от лявото поле на страницата, спрямо което да се подравнява символът за номерация.

### Подравняване на номерата

Задайте подравняването на символите за номериране в списъка. Изберете „Отляво“, за да подравните началото на символа за номериране точно върху позицията „Подравняване спрямо“. Изберете „Отдясно“, за да подравните края на символа с позицията „Подравняване спрямо“. Изберете „Центрирано“, за да центрирате символа около позицията „Подравняване спрямо“.

Настройката Подравняване на номерата не променя подравняването на абзаца.

### Номерът е следван от

Изберете какво да следва след номера: табулатор, интервал, край на ред или нищо.

### Табулатор на

Ако изберете табулатор, можете да въведете неотрицателна стойност за позицията му.

### Отстъп от

Въведете разстоянието от лявото поле на страницата до началото на всички редове след първия в номерирания абзац.

### По подразбиране

Връща подразбираните стойности на отстъпа и разстоянията.

### Зареждане/записване

Записва или зарежда формат за номериране на глави. Записаните формати за номериране на глави са достъпни във всички текстови документи.

Бутонът Зареждане/записване е наличен само при номериране на глави. При стиловете за списъци с номера или водачи променяйте стила за номериране на съответните абзаци.

### Мостра

Показва мостра на текущия избор.

### Нулиране

Анулира промените, зададени в текущия раздел, и връща стойностите от момента на отваряне на диалоговия прозорец.

### Прилагане

Прилага променените или избрани стойности, без да затваря диалоговия прозорец.

Тази контрола се показва само при променяне на стил за списъци.

Теми, свързани с показаната

Позиция в стилове за списъци (остаряла)

Подравняване на абзац

Задаване отстъпи на абзаци